ข้อบังคับสภาทนายความข้อบังคับสภาทนายความว่าด้วยการฝึกหัดงานในสำนักงานทนายความพ.ศ. ๒๕๓๕ อาศัยอำนาจตามความในมาตรา๗ มาตรา ๘ มาตรา ๒๗ มาตรา ๓๘ และด้วยความเห็นชอบของสภานายกพิเศษแห่งสภาทนายความตามมาตรา ๒๘ แห่งพระราชบัญญัติทนายความ พ.ศ.๒๕๒๘คณะกรรมการสภาทนายความจึงออกข้อบังคับว่าด้วยการฝึกหัดงานในสำนักงานทนายความไว้ดังต่อไปนี้ข้อ ๑ข้อบังคับนี้เรียกว่า ข้อบังคับสภาทนายความ ว่าด้วยการฝึกหัดงานในสำนักงานทนายความ พ.ศ. ๒๕๓๕ข้อ ๒[๑] ข้อบังคับนี้ให้ใช้ตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกข้อบังคับสภาทนายความว่าด้วยการฝึกหัดงานในสำนักงานทนายความ พ.ศ. ๒๕๒๙ข้อบังคับสภาทนายความว่าด้วยการฝึกหัดงานในสำนักงานทนายความ (ฉบับที่ ๒) พ.ศ. ๒๕๓๑ข้อบังคับสภาทนายความว่าด้วยการฝึกหัดงานในสำนักงานทนายความ (ฉบับที่ ๓) พ.ศ. ๒๕๓๒ข้อ ๔ในข้อบังคับนี้ฝึกหัดงาน หมายถึงฝึกอบรมหลักปฏิบัติเบื้องต้นในการว่าความ ฝึกอบรมมรรยาททนายความและการประกอบวิชาชีพทางกฎหมายผู้เข้ารับการฝึกหัด หมายถึงผู้เข้ารับการฝึกหัดงานในสำนักงานทนายความสำนักงาน หมายถึง สำนักงานทนายความที่รับฝึกหัดงานคณะกรรมการ หมายถึง คณะกรรมการทดสอบการฝึกหัดงานประธานกรรมการ หมายถึงประธานคณะกรรมการทดสอบการฝึกหัดงานข้อ ๕ผู้เข้ารับการฝึกหัดในสำนักงานทนายความมาแล้วไม่น้อยกว่า ๑ ปีซึ่งจะขอจดทะเบียนและรับใบอนุญาตให้เป็นทนายความต้องอยู่ภายใต้ข้อบังคับดังต่อไปนี้(๑)ผู้เข้ารับการฝึกหัดต้องเป็นผู้ได้เข้ารับการฝึกหัดงานหลักจากสำเร็จการศึกษาระดับปริญญาตรีหรืออนุปริญญาทางนิติศาสตร์หรือประกาศนียบัตรในวิชานิติศาสตร์ซึ่งเทียบได้ไม่ต่ำกว่าระดับปริญญาตรีหรืออนุปริญญาจากสถาบันการศึกษาซึ่งสถาบันการศึกษาซึ่งสภาทนายความเห็นว่าสถาบันการศึกษานั้นมีมาตรฐานการศึกษาที่ผู้ได้รับปริญญาตรีหรืออนุปริญญาหรือประกาศนียบัตรควรเป็นทนายความได้(๒)ผู้เข้ารับการฝึกหัดต้องฝึกหัดงานในสำนักงานทนายความซึ่งผู้ควบคุมการฝึกหัดงานต้องมีใบอนุญาตให้เป็นทนายความเป็นเวลารวมกันไม่น้อยกว่า๗ ปี(๓)(ก) ให้ผู้เข้ารับการฝึกหัดแจ้งชื่อ ที่อยู่พร้อมหลักฐานแสดงคุณวุฒิการศึกษาของผู้เข้ารับการฝึกหัด และชื่อ ที่อยู่โดยละเอียดของสำนักงานทนายความที่รับฝึกหัดงานพร้อมหนังสือรับรองและสำเนาใบอนุญาตให้เป็นทนายความของผู้ควบคุมการฝึกหัดงานต่อสภาทนายความภายในกำหนด ๑๕ วัน นับแต่วันเริ่มเข้าฝึกหัดงาน(ข) เมื่อผู้เข้ารับการฝึกหัดได้ฝึกหัดงานมาแล้วไม่น้อยกว่า๑ ปี จะขอจดทะเบียนและรับใบอนุญาตให้เป็นทนายความให้นำหนังสือรับรองการเข้าฝึกหัดงานของผู้ควบคุมการฝึกหัดงานและรายละเอียดการฝึกหัดงานตลอดระยะเวลา๑ ปี มาแสดงพร้อมกับคำขอจดทะเบียนและรับใบอนุญาตให้เป็นทนายความ(ค)การแจ้งการเข้าฝึกหัดงานในสำนักงานทนายความและการรับรอง ของผู้ควบคุมการฝึกหัดงานให้ทำเป็นหนังสือตามแบบที่คณะกรรมการกำหนด(ง) ผู้เข้ารับการฝึกหัดผู้ใดอ้างว่าได้เข้ารับการฝึกหัดงานมาก่อนแล้วแต่มิได้แจ้งการเข้ารับการฝึกหัดงานให้สภาทนายความทราบภายในกำหนด ๑๕ วันนับแต่วันเริ่มเข้าฝึกหัดงานให้คณะกรรมการหรือผู้ที่ได้รับมอบหมายทำการสอบสวนข้อเท็จจริงเกี่ยวกับการฝึกหัดงานของผู้เข้ารับการฝึกหัดงานดังกล่าวแล้วนำเสนอคณะกรรมการสภาทนายความพิจารณาผ่อนผันในเรื่องการนับระยะเวลาการเข้าฝึกหัดงานให้เป็นการเฉพาะรายข้อ ๖ให้ผู้ที่ได้ฝึกหัดงานในสำนักงานทนายความมาแล้วไม่น้อยกว่า ๑ ปีและได้ปฏิบัติถูกต้องครบถ้วนตามข้อกำหนดในข้อ ๕มีสิทธิขอจดทะเบียนเป็นทนายความได้เมื่อได้ผ่านการทดสอบและสอบได้ตามเกณฑ์มาตรฐานที่คณะกรรมการกำหนดผู้สมัครเข้ารับการทดสอบตามวรรคหนึ่งต้องเสียค่าลงทะเบียนสอบครั้งละไม่เกิน ๑,๕๐๐ บาท[๒]ข้อ ๗ให้ ผู้อำนวยการและคณะกรรมการ ตามข้อบังคับสภาทนายความ ว่าด้วยการฝึกอบรมวิชาว่าความพ.ศ. ๒๕๒๙ เป็นประธานกรรมการและคณะกรรมการตามข้อบังคับนี้ด้วยประกาศ ณ วันที่ ๑๓สิงหาคม พ.ศ. ๒๕๓๕สัก กอแสงเรืองนายกสภาทนายความหมายเหตุ :-เหตุผลในการประกาศใช้ข้อบังคับสภาทนายความฉบับนี้ คือ โดยที่ข้อบังคับสภาทนาย ความว่าด้วยการฝึกหัดงานในสำนักงานทนายความ พ.ศ.๒๕๒๙ ข้อบังคับสภาทนายความว่าด้วยการฝึกหัดงานในสำนักงานทนายความ (ฉบับที่ ๒) พ.ศ. ๒๕๓๑ และข้อบังคับสภาทนายความว่าด้วยการฝึกหัดงานในสำนักงานทนายความ (ฉบับที่ ๓) พ.ศ. ๒๕๓๒แต่ละฉบับคงมีผลใช้บังคับเพียงบางข้อซึ่งบัญญัติไว้ในข้อบังคับดังกล่าวข้างต้นเท่านั้นจึงเห็นสมควรรวบรวมข้อบัญญัติของข้อบังคับทั้งสามฉบับเข้าด้วยกันเพื่อจะได้ไม่สับสนและสะดวกต่อการใช้อ้างอิงต่อไปพร้อมกับปรับปรุงการแก้ไขข้อบังคับดังกล่าวข้างต้นให้ได้มาตรฐานและเหมาะสมกับสถานการณ์ปัจจุบันตลอดจนปรับปรุงการทดสอบให้ได้มาตรฐาน โดยให้มีการออกประกาศนียบัตรแก่ผู้ผ่านการสอบได้ตามเกณฑ์มาตรฐานที่คณะกรรมการกำหนดจึงจำเป็นจะต้องกำหนดเงินค่าลงทะเบียนทดสอบเพิ่มจากเดิม ๒๐๐ บาท (สองร้อยบาทถ้วน)เป็น ๕๐๐ บาท (ห้าร้อยบาทถ้วน)ข้อบังคับสภาทนายความว่าด้วยการฝึกหัดงานในสำนักงานทนายความ (ฉบับที่ ๒) พ.ศ. ๒๕๕๐[๓]หมายเหตุ :-เหตุผลที่มีการประกาศใช้ข้อบังคับสภาทนายความฉบับนี้ คือด้วยปัจจุบันค่าใช้จ่ายในการดำเนินการต่าง ๆเกี่ยวกับการจัดสอบผู้ผ่านการฝึกหัดงานในสำนักงานทนายความมาแล้วไม่น้อยกว่า ๑ ปี มีค่าใช้จ่ายสูงขึ้นกว่าเดิมมากและข้อบังคับเดิมได้ใช้มาตั้งแต่พ.ศ. ๒๕๓๕ โดยไม่มีการเปลี่ยนแปลงมาเป็นระยะเวลา ๑๕ ปีแล้ว จึงมีความจำเป็นที่จะต้องประกาศใช้ข้อบังคับสภาทนายความฉบับนี้มณฑิตา/ผู้จัดทำ๘ พฤศจิกายน ๒๕๕๓นฤดล/ผู้ตรวจ๑๑ มกราคม ๒๕๕๔[๑] ราชกิจจานุเบกษาเล่ม ๑๐๙/ตอนที่ ๑๐๘ หน้า ๔๕/๑๖ ตุลาคม ๒๕๓๕[๒] ข้อ ๖วรรคสอง แก้ไขเพิ่มเติมโดยข้อบังคับสภาทนายความ ว่าด้วยการฝึกหัดงานในสำนักงานทนายความ(ฉบับที่ ๒) พ.ศ. ๒๕๕๐[๓] ราชกิจจานุเบกษาเล่ม ๑๒๔/ตอนพิเศษ ๒๐๕ ง/หน้า ๕๒/๒๘ ธันวาคม ๒๕๕๐